Publication: Magyar Közlöny
Issue: MK-2003-33 (Year: 2003, Number: 33)
Era: 1990-2004
Section: 1945 és 1963 közötti törvénysértõ elítélések semmissé nyilvánításáról rendelkezõ 1990. évi XXVI. törvény (a továbbiakban: Tv.) alapján semmis és három évet elérõ, illetõleg
Paragraph Index: 921

1945 és 1963 közötti törvénysértõ elítélések semmissé nyilvánításáról rendelkezõ 1990. évi XXVI. törvény (a továbbiakban: Tv.) alapján semmis és három évet elérõ, illetõleg azt meghaladó szabadságvesztést vagy szabadságkorlátozást szenvedett el. Az a) pont viszonylag széles idõtartamot (az 1945 és 1963 közötti elítéléseket), ennek révén viszonylag széles, az R. szempontjai szerint sem teljesen azonosan kezelhetõ személyi kört ölel fel. Az R. értelmében ugyanis az a) pont hatálya alá tartozó személyek közül a juttatásra csak az jogosult, aki nem esik valamely, az R.-ben szereplõ kizáró ok hatálya alá. Az R. 2. § (3) bekezdése a)—e) pontjai a személyi hatály tekintetében kizáró szabályokat tartalmaznak. Nem jogosult juttatásra az a személy, aki az államvédelmi szerveknek hivatásos állományú tagja volt, karhatalmista volt, az 1956-os forradalom és szabadságharc leverésében való részvétel miatt kitüntetésben részesült, az 1956-os forradalom és szabadságharc leverésében önként vett részt, a Magyar Kommunista Párt vagy a Magyar Dolgozók Pártja belsõ harcai során szenvedett jogsérelmet. Az R. 1. § (1) bekezdése a) pontja és a kizáró szabályok tartalma alapján arra lehet következtetni, hogy valamennyi kizáró szabály [így az R. 2. § (3) bekezdése e) pontja is] a juttatásra okot adó sérelmet egyébként elszenvedett személyre vonatkozik; olyan személyre, akinek elítélése ugyan a Tv. hatálya alá tartozhatott, de a juttatásra mégsem volt az R. 2. § (3) bekezdésében megjelenõ jogalkotói mérlegelés szerint érdemes. Álláspontom szerint a támadott rendelkezést indokolt lett volna a hátrányos megkülönböztetésnek az Alkotmány 70/A. § (1) bekezdésében foglalt tilalma felõl vizsgálni. Felmerülhet, hogy a jogalkotó az R. 2. § (3) bekezdése

Source: https://magyarkozlony.hu/hivatalos-lapok/f418040715726a5cf1ed1398a96b718e317289f7/dokumentumok/54009653f2ed2da21337490cb68ba53d27d0c4c0/letoltes